cyanic-selkie/wikianc huggingface dataset:
Murchison
Løp
Murchison har sin kilde på sørsiden av Robinson Ranges, om lag 75 kilometer nord for Meekatharra i det sentrale Vest-Australia. Derfra renner den i vestlig retning i ca 130 km til renner sammen med elva Yalgar, så vestover i 100 kilometer før den snur sør-sørvest i 120 kilometer til den møter sideelva Roderick, om lag 30 kilometer øst for Murchisonbosetningen. 70 kilometer videre sør-sørvest møter den sin andre viktige sideelv, Sanford. I løpet av de neste 100 kilometerne er det en rekke skarpe svinger som tar elva ca 70 kilometer vestover. Den renner deretter til sørvest, passerer under North West Coastal Highway ved Galena Bridge. Den renner så inn i Kalbarri nasjonalpark, først i nordvestlig og deretter i nordlig retning, før den renner gjennom Murchison Gorge og passerer gjennom en rekke krappe svinger kjent som the Z Bend og The Loop. Den dreier etter hvert mot sørvest og går gjennom enda en sving før den når sitt utløp i Det indiske hav ved Kalbarri, den eneste bosetningen på noe punkt langs elva.
Estuarie
De siste 18 km av Murchisonelva, fra Murchison House Ford til munningen, er estuarisk, og består av en sekvens av lange sandbanker og grunne bassenger stort sett mindre enn en meter dype. Munningen er permanent åpen mot havet, så blir konstant påvirket av tidevannet og tilsig av salt sjøvann. Når gjennomstrømningen i elva er lav akkumulerer elvemunningen sedimenter fra havet og elveløpet innsnevres, disse sedimentene fraktes tilbake til havet i perioder med høy gjennomstrømning. Kombinert med at høy vannføring også bringer sedimenter til elvemunningen fra lenger oppe i elva er vannet gjerne grumsete.
Pork barrel
Pork barrel (engelsk «svinetønne»), gjerne forkortet til bare «pork» («svin») er et uttrykk fra amerikansk politikk, som refererer til en prosess der medlemmer av kongressen legger inn spesifikke prosjekter i sine egne valgkretser i et budsjett. I motsetning til «valgflesk», som er et løfte under en valgkamp om at man kommer til å bruke penger på et gitt område, refererer «pork barrel» til penger som faktisk har blitt brukt og som har resultert i at et prosjekt er blitt realisert. I USA velges alle medlemmer av kongressen i enmannsvalgkretser (medlemmer av representantenes hus annethvert år, mens de to senatorene fra hver stat velges for nye seks årsperioder i forskjellige år). Dette gjør at partipolitisk tilhørighet ikke er like viktig som i et system der parlamentsmedlemmer velges inn etter partilister: Personlighet og hva man har utrettet kan være vel så viktig. At man har klart å skaffe føderale penger til et lokalt prosjekt, som en ny bro, vei, skole eller bibliotek i sin valgkrets, kan da brukes som et argument for at man har utrettet noe som gagnet alle i ens valgkrets, og at man derfor har tjent befolkningen vel og fortjener å få fornyet tillit i folket. «Pork barrel» har ofte negative konnotasjoner, fordi man antar at slik pengebruk er mer motivert av å få stemmer enn å finansiere gode prosjekter. Disse prosjektene vil gjerne komme velgerne til gode, om ikke annet, fordi de skaper jobber for velgerne, men spørsmålet er i hvilken grad slike prosjekter gagner hele landet som en enhet. «Pork barrel» anses også for å være farlig, fordi det ofte anses for å være «stemmekjøping» innenfor kongressen: En person velger å stemmer for et lovforslag fordi han mottar en motytelse i form av et føderalt finansiert prosjekt i valgkretsen sin.
Under Presidentvalget i USA 2008 var «pork barrel»-pengebruk er mye diskutert tema, og ble symbolisert ved Alaskas «bridge to nowhere» (bro til ingensteds): Broen, som ikke ble bygget, ville vært et kostbart prosjekt å gjennomføre, og ville bare være nyttig for et lite antall innbyggere i Alaska.
Et eksempel på pork barrel spending er NASAs installasjoner: Lyndon B. Johnson Space Center i Texas, John F. Kennedy Space Center i Florida og Jet Propulsion Laboratory i California. Alle disse tre delstatene er viktige politisk sett (det var mye snakk om Florida i valgene i 2000, 2004 og 2008), og sånn sett ikke tilfeldig at disse tre fikk de tre prestisjetunge installasjonene. En kunne argumentere for at det ville være ulogisk at Mission Control Room skulle ligge på et helt annet sted (Houston) enn der romekspedisjoner sendes opp (Florida), og i så fall kunne dette bære vitnesbyrd om at velgernes godvilje kanskje var noe man tenkte på da disse institusjonenes plassering ble diskutert.
Live by Night (film)
Live by Night er en amerikansk spillefilm regissert av Ben Affleck og fotografert av Robert Richardson, basert på romanen Live by Night av Dennis Lehane. Affleck spiller også hovedrollen, mens andre sentrale roller innehas av Elle Fanning, Brendan Gleeson, Chris Messina, Sienna Miller, Zoe Saldana og Chris Cooper. Filmen hadde premiere 13. desember 2016 i New York.
Live by Night handler om en spritsmugler fra Ybor City i Tampa som blir en beryktet gangster.
Handlingsreferat
I 1926 blir Joe Coughlin, en krigsveteran fra første verdenskrig av irsk avstamning, er sønnen til politi-sjef Thomas Coughlin i Boston. Han er forelsket i Emma Gould, elskerinnen til en beryktet gangster, Albert White, sjefen for en irsk gjeng i Boston-området. Men Thomas er imot dette forholdet, og fraråder Joe mot hans kriminelle virksomhet, og advarer om at hans ugjerninger før eller senere kommer til å innhente ham. Whites rival, den italienske mafia-sjef Maso Pescatore, får vite om deres affære og presser Joe til å drepe White. Joe nekter, og i stedet bestemmer han og Emma seg for å flykte til California. For å finansiere dette forplikter Joe seg til et overfall sammen med sin partner Dion Bartolo og en annen mann, hvor tre politimenn blir drept.
Joe blir deretter brutalt angrepet av Whites håndlangere, og nesten drept før Thomas og politiet kommer for å arrestere Joe for de drepte politimennene. Thomas forteller at Emma druknet, når hun ble forfulgt av politiet. Han presser også etterforsker Calvin Bondurant for å sikre at Joe blir tiltalt for en relativt liten siktelse i steden for drap, og han får bare tre års fengsel. To uker før Joe blir løslatt, dør Thomas av et hjerteinfarkt. Joe ønsker hevn mot White, og tilbyr sin hjelp til Pescatore i Florida, som er under angrep av White.
Joe utvikler også et forhold til Graciela Corrales, søsteren til en forretningsmann som forsyner det meste av rom, og de gifter seg. Joe blir venn med sheriff Irving Figgis for å få politi-beskyttelse for hans kriminelle handlinger. Irvings datter Loretta reiser til Hollywood for å begynne som skuespiller, men blir i stedet en heroin-avhengig prostituert. Irvings svoger, R. D. Pruitt, medlem av Ku Klux Klan beskylder Joe for å bringe flere ikke-hvite innvandrere til Tampa, begynner å gå etter Joes virksomheter og drepe håndlangerne hans.
Joe lover Irving å hjelpe Loretta med narkotika-problemene hennes, i bytte mot å forråde Pruitt. Joe dreper Pruitt, og får mennene hans til å jakte på og drepe alle KKK-medlemmer i Tampa-området i en rekke brutale attentater. Joe planlegger å bygge et casino, og ønsker at delstaten skal legalisere gambling. Men Loretta, som har blitt en troende kristen, begynner å forkynne at alkohol og pengespill er i strid med Guds ord. Myndighetene bestemmer seg for å ikke legalisere gambling likevel. Under et privat møte i en restaurant for å avgjøre deres uenigheter, betror Loretta til Joe at hun egentlig ikke tror på Gud, og at hennes synder ikke kan tilgis. Dagen etterfår Joe høre at Loretta har begått selvmord. Når han besøker en svoger, en amatør-fotograf, finner Joe et nylig tatt bilde av Emma, ​​som Joe trodde var død. Han bestemmer seg for å lete etter henne. Men samtidig avslører sjefen hans at han har forsonet seg med White, og planlegger å erstatte Joe med hans egen sønn Digger.
Áurea Cruz
Áurea Cruz (født 10. januar 1982) er en puertoricansk volleyballspiller.
Hun representerte Puerto Rico under Sommer-OL 2016 i Rio de Janeiro, der hun endte på ellevteplass med det puertoricanske landslaget.
A’ Mhaighdean
A' Mhaighdean er et fjell nord i Skottland med status som munro. Den ligger 13 km nord for Kinlochewe, men er lettest å nå fra Poolewe, langs en privatvei sydøstover til Kernsary.
Fjellet består av gneis.
Katolsk teologi
Katolsk teologi er et samlebegrep for Den katolske kirkes lære, som har de bibelske skrifter og den hellige tradisjon som grunnlag.
Erich Mende
Erich Mende (født 28. oktober 1916 i Groß-Strehlitz, Provinsen Schlesien, død 6. mai 1998 i Bonn) var en tysk jurist og politiker. Han var Tysklands minister for indre-tyske spørsmål og visekansler. Mende deltok ved grunnleggelsen av FDP og var leder av partiet i årene 1960 til 1967. Han tjenestegjorde som offiser i den tyske hær under andre verdenskrig og ble høyt dekorert.
Bakgrunn
Erich Mendes far var folkeskolelærer og medlem av kommunestyret for Zentrumspartei. Etter abitur gikk Erich Mende inn i Wehrmacht, og ble forfremmet til major på slutten av krigen. Han tjente i Polen, Frankrike og ved østfronten, og ble flere ganger såret. Han mottok Jernkorset og Jernkorsets ridderkors for sin innsats i krigen.
Etter den andre verdenskrigens avslutning i 1945, ble han en kort tid holdt i britisk krigsfangenskap.
Han studerte jus i Köln og Bonn inntil 1948, og tok i 1949 en juridisk doktorgrad.
Politisk karrière
Erich Mende var først knyttet til CDU, men deltok ved grunnleggelsen av FDP i 1948. Fra 1949 til 1970 var han medlem av Forbundsdagen for FDP, og i perioden 1970 til 1980 for CDU. I 1957 ble han gruppeleder for FDP i Forbundsdagen.
Mende brukte mye av sin tid på krigsfanger og straffedømte etter krigen, velferdsspørsmål og rehabilitering av det kollektivt anklagde tyske forsvar. Som den første bar han det avnazifiserte Ridderkorset.
Da Adenauer gikk av i 1963 på grunn av Spiegelaffæren, ble Ludwig Erhard forbundskansler. Erich Mende ble visekansler og minister for indre-tyske forhold i de etterfølgende regjeringene Erhard I og Erhard II.
Erich Mende mistet etterhvert politisk innsikt og innflytelse. I 1970 forlot han FDP til fordel for CDU.
Diana Reyes
Diana Reyes (født 29. april 1993) er en puertoricansk volleyballspiller.
Hun representerte Puerto Rico under Sommer-OL 2016 i Rio de Janeiro, der hun endte på ellevteplass med det puertoricanske landslaget.
Vitenskapsåret 1549
Vitenskapsåret 1549 er en oversikt over hendelser, fødte og avdøde personer med tilknytning til vitenskap i 1549.
Aina Sandstøl
Aina Sandstøl (født Aina Eliassen Flørli 9. januar 1965) er en norsk pistolskytter som representerer Sandnes PK.
Peugeot (sykler)
Peugeot er et fransk sykkelmerke som ble etablert av Armand Peugeot i 1882. Syklene har hovedsakelig blitt produsert i Frankrike, men noen sykler har også blitt produsert i Spania og Canada. Firmaet Peugeot Frères aînés, som ble stiftet tidlig på 1800-tallet, var opprinnelig et stålstøperi. De produserte blant annet kaffekverner, sager og kniver, før sykkelen ble deres første steg inn i produksjonen av transportmidler. I 1896 stiftet Armand Peugeot Société des Automobiles Peugeot, som ledet Peugeot inn i bilindustrien. Dette fikk stor suksess, og førte til at Peugeot-produksjonen i 1926 ble delt i to, Automobiles Peugeot og Cycles Peugeot, én for biler og en for sykler. Peugeot har til tider vært en av verdens største sykkelprodusenter, med et bredt utvalg av modeller og sykkeltyper.
Aina Sandstøl
Hun vant 29 NM-gull i perioden 2001–2019.
Nordic 10000m Challenge 2002
Nordic 10000m Challenge 2002 var den 6. utgaven av Nordic 10000m Challenge. Det ble arrangert i Leppävaara i Esbo i Finland 18. mai 2002.
Linux.com
Linux.com er en nettside som eies av Linux Foundation. Nettsiden er en sentral kilde for informasjon om Linux og relatert programvare, dokumentasjon, skrivebordsmaskiner/mini-pc-er mobiler og annet.
Justus Gesenius
Justus Gesenius (født 6. juli 1601 i Esbeck ved Elze, død 18. september 1673 i Hannover) var en tysk teolog og salmedikter.
Justus Gesenius ble født 1601 i Esbeck som sønn av presten Joachim Gesenius. I 1618 begynte han å studere teologi under Georg Calixt i Helmstedt og fikk i 1628 en magistergrad i Jena. Gesenius var fra 1629 til 1636 prest i St. Magnus i Braunschweig. Han kom senere til katedralen i Hildesheim og ble i 1642 i konsistoriumet i Hannover først hoffpredikant og generalsuperintendent for fyrstedømmet Kalenberg-Göttingen og i 1666 også for fyrstedømmet Grubenhagen.
I 1646 gjennomførte Gesenius en generalvisitas, og innførte deretter allmenn skoleplikt. Han gav sammen med David Denicke ut en salmebok i 1646. Fra denne boken ble senere salmeboken for gudstjenester i Hannover utviklet. Gesenius er i dag representert med en salme i Norsk Salmebok og en i Norsk salmebok 2013.
Inga Høst
Inga Høst Lie (født 6. september 1868, død 5. november 1956 ) var en norsk forfatter. Sammen med Ingeborg Milberg skrev hun boka Matlære, som kom ut i 1916. Inga Høst var datter av konsul Fredrik Høst og vokste opp i Sandefjord. I 1922 ble hun gift med overlege på St. Jørgens hospital i Bergen, Hans Peter Ellingsen Lie. Hun var varamedlem av hovedstyret i Norsk Kvinnesaksforening fra 1903.
Midway Games
Midway Games Inc. var et amerikansk selskap som var en stor videospillutgiver og -utvikler. Etter en konkursinnlevering i 2009, er det ikke lengre aktivt, og har blitt avviklet. I 2000 var de den fjerde største videospillutgiveren.
Noen Midway-spill inkluderer Mortal Kombat, Ms Pac-Man, Spy Hunter, Tron, Rampage, The Cruis'n -serien, NFL Blitz og NBA Jam. Midway kjøpte også rettighetene til videospill som opprinnelig ble utviklet av Williams Electronics og Atari spill, som Defender, Joust, Robotron 2084, Gauntlet og Rush-serien.
Metro: Last Light
Handling
Spillet er en oppfølgelse av spillet Metro 2033, og handler om at 3. verdenskrig har brutt ut mellom USA og Russland. Begge sider velger å bruke atombomber. Verdenen blir ødelagt og ubeboelig. Likevel klarer ca. 10 000 personer å overleve i undergrunnsbanen i Moskva. Disse menneskene kjemper om å overleve i metroen.
Marcello Giombini
Marcello Giombini (født 8. eller 24. juli 1928 i Roma, død 12. desember 2003 i Assisi) var en italiensk komponist, salmedikter og organist. Han er særlig kjent som komponist for filmmusikk.
Giombini har bidratt med tekst og melodi til salmen «Dine hender er fulle av blomster» som står i Norsk Salmebok og Norsk salmebok 2013. Han var viktig for fornyelsen av kristen sang og musikk som skjedde i Italia på 1970-tallet, og har gitt ut musikk som messen Camminiamo nella Speranza.
Han har også skrevet filmmusikk til en mengde filmer.
Karina Ocasio
Karina Ocasio (født 1. august 1985) er en puertoricansk volleyballspiller.
Hun representerte Puerto Rico under Sommer-OL 2016 i Rio de Janeiro, der hun endte på ellevteplass med det puertoricanske landslaget.
Ishockey under Vinter-OL 1992 – Kvalifisering
Kvalifiseringen til ishockeyturneringen under vinter-OL 1992 i Albertville fant sted mellom 14. og 16. april 1991 og skulle avgjøre hvilket land som fikk den tolvte og siste plassen i turneringen.
Direkte kvalifisering og seeding
De elleve beste lagene ved Ishockey-VM 1991 (åtte fra pulje A og de tre beste fra pulje B) var direkte kvalifisert til turneringen. Det 12. rangerte laget skulle spille mot vinneren av pulje C om den siste OL-plassen.
Playoff
Polen og Danmark skulle spille to playoff-kamper, i én hjemme- og én bortekamp. Kampen i Danmark ble spilt i Brøndbyhallen i København (som hadde blitt brukt som arena i C-VM halvannen uke tidligere) mens kampen i Polen ble spilt i Oświęcim. Hvis det sto likt mellom landene etter to kamper skulle en avgjørende straffeslagskonkurranse avgjøre vinneren, hvilket ble innført av IIHF i 1980.
Alle tider er lokale (UTC+2).
vant sammenlagt 15 – 9 og kvalifiserte seg dermed til vinter-OL 1992.
Vatnåsskrinet
Beskrivelse
Skrinet er bekledt med hamrede og gullbelagte kobberplater, og kan i form påminne om en stavkirke. Høyden er ca. 45 cm. og gavlene ender i støpte dragehoder i urnesstil med ca. 52 cm avstand mellom ytterpunktene. Over en rankemønstret kam, ses mitt på takryggen restene av et kors ovenpå en kule. Selve skrinet hviler på fire ben i forlengelse av hjørnene. Mellom benene ses 6 åpninger som kan minne om stavkirkenes ytre svaleganger. Under skrinet finnes en trelem med adgang til det relikvie som en gang har befunnet seg i skrinet.
Avbildninger
På den ene langside ses øverst den tronende Kristus mellom apostlene i søylearkader, nederst Jesus på korset med Maria og Johannes, samt et par apostler ytterst. På hver av skrinets endevegger er anbrakt en stående figur. Langs henad skrinet og rundt kantene, ses drevne eller pressede figurer i form av hjort, hunder, kameler m.fl.
Proveniens
Skrinets dragehoder tyder på nordisk opphav. Et annet relikvieskrin med opphav i Norge – det såkalte Filefjellskrinet i Bergen – har figurer som er presset over de samme stanser som ses på Vatnåsskrinet. Skrinet har fått navn etter Vatnås kirke i Sigdal, og denne kirke har også latt fremstille en tro kopi, som befinner seg på kirkens alter. Forklaringen på navnet skal skyldes at arkeologen Ingvald Undset (Sigrid Undsets far) har forvekslet gjenstander i sitt katalogiseringsarbeide med norske oldsaker i utenlandske museer. Skrinet befinner seg i dag i Nationalmuseets middelaldersamling i København.
NM i friidrett innendørs 2008
Norgesmesterskapet i friidrett innendørs 2008 var en del av NM i friidrett 2008, og ble arrangert som et eget stevne i Stangehallen i Stange fra 16. til 17. februar 2008.
Høyde uten tilløp
Kun en deltaker.
Lengde uten tilløp
Kun en deltaker.
Domen Prevc
Domen Prevc (født 4. juni 1999) er en slovensk skihopper. Han er yngre bror til Peter Prevc og Cene Prevc, og eldre bror til Nika Prevc, som også er skihoppere.
Han deltok i European Youth Olympic Festival i 2015, der han tok sølv i individuell øvelse og tok gull i laghopp med Slovenia.
Han fikk sin verdenscupdebut i Klingenthal 22. november 2015 da han ble nr. 8. Samme renn vant Daniel-André Tande og hans storebror Peter ble nr. 2. Dagen før ble han nr. 2 med Slovenia i laghopp.
Den 19. desember 2015 ble Domen Prevc nr. 2 da Peter vant sin 8. verdenscupseier, og ble første brødrepar som sto på pallen i verdenscupen i skihopping.
Den 25. november 2016 tok han sin første verdenscupseier i verdenscupåpningen i Ruka, hvor storebroren hans, Peter, som ledet etter 1. omgang, falt i 2. omgang og kom på 3. plass.
Filosofiåret 1893
Filosofiåret 1893 er en oversikt over hendelser, utgivelser og personer med tilknytning til filosofi i 1893.
Domen Prevc
Han har den nåværende bakkerekorden i Hochfirstschanze i Titisee-Neustadt med 148 meter, satt i kvalifiseringen til verdenscupen 11. mars 2016.
Patrick deWitt
Patrick deWitt (født 1975 i Vancouver Island, Britisk Columbia) er en canadisk forfatter.
Han har vært bosatt i California og Washington, før han slo seg ned i Oregon med familien.
Clara Catharina von Stockhausen
Hun var datter av Hans Friederich von Stockhausen til Frentelnburg og Anna von der Lippe. Hun kom til hoffet i København, hvor hun ble kammerjomfru, senere hoffmesterinne hos dronning Charlotte Amalie. 21. mai 1679 giftet hun seg med baron Ludvig Holgersen Rosenkrantz, og ble således baronesse av Rosendal. I ekteskapskontrakten, som også var underskrevet av Rosenkrantz eldste sønn Holger, bestemtes at hun skulle motta 200 riksdaler i morgengave. Herutover bestemtes at hun som enkesete kunne bruke gården Hovland med tilliggende gods på 400 hartkorn. I forhold til Rosenkrantz' formue utgjorde dette et anselig beløp.
Baronessen stod stadig i forbindelse med dronningen, og i 1682 mottok Rosenkrantz et tillegg på 1000 riksdaler for de tjenester hans frue hadde utvist hennes majestet. Hun overlevet sin ektemann med fire år og døde i København i 1689.
Nafissatou Moussa Adamou
Nafissatou Moussa Adamou (født 27. september 1997) er en nigersk svømmer som spesialiserer seg i fristil. Hun representerte landet sitt under Sommer-OL 2012 i London, der hun røk ut i de innledende rundene på 50 meter fri.
Kongsvinger krematorium
Kongsvinger krematorium skiftet i januar 2022 navn til Kongsvinger seremonirom. Det ligger like øst for Vinger kirke på Kongsvinger.
Krematoriet ble opprinnelig oppført tidlig på 1970-tallet, mens et nytt byggetrinn stod klart i 2001. I 2009 ble krematoriet oppgradert ved Arkitektene AS, slik at det skal oppfylle dagens strenge utslippsbestemmelser.
Krematoriet har et livssynsnøytralt seremonirom med 160 sitteplasser. Det betjener deler av det sørlige Hedmark og øvre Romerike, og er eneste krematorium i drift i tidligere Hedmark fylke.
Det er urnelund ved krematoriet, og Vinger kirkegård er ikke langt unna.
Eternal Word Television Network
Eternal Word Television Network (EWTN) er et amerikansk katolsk TV-selskap.
EWTN ble grunnlagt av nonnen Moder Angelica i hennes kloster Our Lady of the Angels Monastery i Irondale i Alabama. Det ble lansert i august 1981. Moder Angelica var vertinne for programmet Mother Angelica Live, frem til 2001 da hun trakk seg tilbake etter at hun var blitt rammet av slag og andre helseproblemer.
EWTN finansieres av seerdonasjoner; i 2012 var inntektene $43,6 millioner og utgiftene $40,2 milioner.
EWTN driver også radiostasjonen WEWN og i 2011 kjøpte man opp tidsskriftet National Catholic Register.
Tsjekkias parlament
Parlament České republiky (Tsjekkias parlament) har to kamre. Deputertkammeret, Poslanecká sněmovna, velges for fireårsperioder og har 200 medlemmer. Senatet har 81 medlemmer, der senatorene sitter i seks år. En tredjedel av Senatet byttes ut annethvert år, og senatorene velges i enkeltmannskretser.
Zhao Puchu
Zhao Puchu (født 5. november 1907, død 21. mai 2000) var en religiøs leder som jobbet for kulturell vekst og religiøs toleranse i Kina. Zhao var best kjent som president for det kinesiske buddhistforbundet, en organisasjon som blir støttet av Det kinesiske kommunistiske parti. Han var også en av landets mest kjente utøvere av kalligrafi.
Zhao var også viseformann for den niende nasjonale komiteen i Det kinesiske folks politisk rådgivende konferanse og æresformann for den tiende sentralkomiteen i Kinas forening for å promotere demokrati.
Han begynte sin yrkeskarriere på 1930-tallet som sekretær for den kinesiske buddhistforeningen. Zhao jobbet også for å bedre relasjonene til Japan, og var visepresident i vennskapsforeningen Kina-Japan fra 1958 til 1989, før han jobbet videre som rådgiver i foreningen. Han ledet en delegasjon av kinesiske religiøse representanter til Japan i 1992, der de møtte statsminister Kiichi Miyazawa og han fikk den japanske Den hellige skatts orden. I Buddhistforbundet jobbet han for å bedre forholdene for de kinesiske buddhistene, og for buddhister i Tibet. Han jobbet for å restaurere og ta vare på templer og relikvier og gjenopprettet et buddhistisk seminar
Gjennom yrkeskarrieren sin jobbet han mye med humanitære spørsmål som å hjelpe flyktninger, gi unge utdannelse og Røde Kors-aktiviteter. I tillegg jobbet han for religionsfrihet og for å bedre samarbeidet mellom buddhister, kristne, muslimer, konfusianere og taoister i Kina. Han var også aktiv innen World Conference on Religion and Peace i flere år.
I 1985 fikk han Niwano-prisen for sitt store humanitære arbeid og arbeid for religionsfrihet og tverreligiøs dialog gjennom mange år.
Zhao var en uttalt motstander av Falun Gong, og støttet det kinesiske forbudet mot organisasjonen.
Kim Søgaard
Kim Robert Søgaard (født 16. mai 1964 i Oslo), er en norsk trener og tidligere ishockeyspiller. Han er best kjent for sin periode for Idrettsklubben Sparta, Sparta Warriors i Sarpsborg.
Søgaard studerte idrettsfag ved Linderud videregående skole fra 1980 til 1983.
Søgaard spilte på det norske A-landslaget under Vinter-OL 1988 i Calgary og Vinter-OL 1992 Albertville. Landslaget fullførte som henholdsvis nummer tolv og nummer ni. Han fikk totalt 48 landskamper for Norge.
Se også
Liste over kjente elever ved Bjerke videregående skole
Lille Sankt Bernhard
Lille Sankt Bernhard (fr. Col du Petit Saint-Bernard; it. Colle del Piccolo San Bernardo) er et 2 188 moh. høyt fjellpass i De graiiske Alpene som binder sammen Isèredalen i det franske Departementet Savoie med Aostadalen. Veien over passet ble bygd av Napoleon III.
Grensen mellom Italia og Frankrike går over passet. Etter at Italia erklærte krig mot Frankrike den 10. juni 1940 under den andre verdenskrigen var det krigshandlinger i passet, hvor den italienske siden alene led et tap på 600 mann
På den franske siden står det en monolitt rett før passhøyden. En gang sto det en statue av romerguden Jupiter der. I dag står det en av den kristne helgenen Bernhard von Menthon. Han skal ha grunnlagt et hospits i passet, men av det er det nå bare ruiner tilbake.
Tour de France
Tour de France har passert over passet flere ganger.
Christine Dobson
Christine Dobson (født 24. november 1966) er en australsk landhockeyspiller.
Hun representerte Australia under Sommer-OL 1992 i Barcelona, hvor laget hennes ble nummer 5.
Natalia Valentín
Natalia Valentín (født 12. september 1989) er en puertoricansk volleyballspiller.
Dorrerbreen
Dorrerbreen er en isbre i Antarktis. Den ligger like sør for Mount Heiser og flyter østover og ut i Lowerybreen fra nordøstsiden av Queen Elizabeth Range i Ross Dependency, New Zealands kravområde i Antarktis.
Breen ble kartlagt av US Geological Survey fra tellurometermålinger og flyfoto fra 1960–62, og ble navngitt av Advisory Committee on Antarctic Names etter Egon Dorrer, en glasiolog i US Antarctic Research Program på Rossbarrieren 1962–63 og 1965–66.
Utførelse
Utførelse, eller eksekvering, er i sammenheng med informatikk og programvareutvikling betegnelsen på den prosess hvorved en datamaskin eller en virtuell maskin utfører instruksjonene i et dataprogram. Instruksjonene utløser en sekvens med handlinger på den utførende datamaskin, som produserer virkninger i henhold til programmets semantikk.
Dataprogrammer kan utføres som en batchprosess uten menneskelig interaksjon, eller brukeren kan skrive kommandoer og innlede en interaktiv sesjon med en kommandotolk.
Giovanni Leonardo Di Bona
Giovanni Leonardo Di Bona eller Giovanni Leonardo da Cutri (begge navn kan også sees i omvendt rekkefølge, Leonardo Giovanni), kjent som Il Puttino (italiensk for lite barn) (født 1542, død 1597) var en tidlig italiensk sjakkmester.
Giovanni Leonardo ble født i Cutro, Calabria. Han studerte juss i Roma. I 1560 tapte han en kamp mot Ruy López i Roma. I årene 1566–1572 reiste og spilte han sjakk i Roma, Genova, Marseille og Barcelona. Han hadde spilt mange sjakkpartier mot Paolo Boi i Italia og de ble ansett som likeverdige i spillerstyrke.
Giovanni Leonardo di Bona vant den først kjente internasjonale mestertuneringen i sjakkhistorien i Madrid i 1575 og ble derfor ansett som sin tids sterkeste sjakkspiller. Etter suksessen ved det spanske hoffet reiste Leonardo og Paolo Boi til Lisboa hvor de spilte mot den portugisiske sjakkmesteren Il Moro. De klarte begge å slå Il Moro, først Leonardo, deretter Paolo Boi.
Den portugisiske kongen Sebastian I av Portugal var generøs med sin belønning. Etter triumfen fikk Giovanni Leonardo di Bona tilnavnet den vandrende ridderen (Il Cavaliere errante) av kong Sebastian, og han forlot Portugal og vendte tilbake til Italia for å slå seg ned i Napoli hvor han ble sjakkmester for prinsen av Bisignano.
Tuomo Aarnikka
Tuomo Aarnikka (født 28. april 1967 i Lahtis) er en finsk rullestolcurlingspiller. Han representerer klubben M-Curling, der han ble finsk mester i 2008 og 2009, og har deltatt i ett VM for Finland.
Karriere
Aarnikka var skip ved World Challenge Competition i november 2007 i Inverness (kvalifiseringsmesterskapet for VM i rullestolcurling 2008), men Finland kom på 8.-plass, og greide ikke å kvalifisere seg til VM. I 2008 kom M-Curling på 1.-plass i det finske mesterskapet, med Jari Manni som skip. Han deltok igjen ved kvalifiseringsmesterskapet for VM i 2009, der Finland kom på 7.-plass, og ble dermed ikke kvalifisert for VM 2009. Ved det finske mesterskapet i 2009 forsvarte M-Curling gullet fra året før, denne gangen med Aarnikka som skip.
Han spilte på det finske laget som kom på 8.-plass ved Turku Open i 2010, og han spilte også i kvalifiseringsmesterskapet til VM 2011, som ble arrangert i november 2010. Denne gangen kom Finland på 8.-plass, og ble ikke med i VM i 2011. Klubblaget hennes, M-Curling, kom på 3.-plass i det finske mesterskapet i 2010.
I 2011 kom de igjen på 3.-plass i det finske mesterskapet, og hun spilte på det laget som kom på 15.-plass i Turku Open 2011. Han spilte lead på det finske landslaget som spilte i kvalifiseringsmesterskapet til VM 2012. Denne gangen kom Finland på 3.-plass, og ble ikke med i VM i 2012. De kom på 2.-plass ved det finske mesterskapet i 2012, og 6.-plass ved Harju bonspiel med laget PT-curling, der Aarnikka var skip. I kvalifiseringsmesterskapet til VM 2013, som ble arrangert i november 2012 i Lojo i Finland, kom Finland på 2.-plass, etter at de vant den avgjørende kampen om 2.-plassen min 9-7 over Italia. De ble dermed kvalifisert til VM i rullestolcurling 2013. Vesa Hellman var skip i VM, og de endte på 7.-plass i round robin-runden, og gikk dermed ikke videre til sluttspillet.
I 2013 vant Aarnikka Turku Open, sammen med laget PT Maajoukkue. Sammen med Team Panthera kom han på 2.-plass i det finske mesterskapet i 2013.
Han var lead ved Paralympiske vinterleker 2014 i Sotsji, der Finland kom på 10.-plass, med Markku Karjalainen som skip.
Rekvedbukta
Rekvedbukta kan vise til:
Vektløfting under Sommer-OL 2012 – Kvinner 75 kg
Kvinnenes 75-kilosklasse i vektløfting under Sommer-OL 2012 fant sted den 3. august 2012 på ExCeL Exhibition Centre i London.
Dopingsaker
Resultatene fra denne øvelsen ble betraktelig endret etter at nye tester for eventuelt å avdekke ulovlige stoffer ble utført i 2016 på prøver avgitt i forbindelse med konkurransene.
I juni 2016, i forbindelse med den russiske dopingskandalen, ble det offentliggjort av IWF at nye tester gjort på prøvene til gullmedaljevinner Svetlana Podobedova hadde avdekket det forbudte stoffet Stanazolol. Noen få uker seinere rapporterte IWF at nye tester indikerte at både sølvmedaljevinner Natalja Zabolotnaja og bronsemedaljevinner Iryna Kulesja hadde tested positivt på forbudte anabolske stoffer.
26. oktober 2016 ble Podobedova diskvalifisert, og både Zabolotnaya og Kulesha ble diskvalifisert 21. november 2016.
Dermed ble Lidia Valentín fra Spania, som opprinnelig kompå 4. plass, erklært olympisk mester for 2012.
Resultater
13 utøvere deltok.
Darren Clark
Han representerte landet sitt under Sommer-OL 1984 i Los Angeles, der han ble nummer 4 på 400 meter.
Grand final 2006
Grand final 2006 fant sted på Aussie Stadion i Sydney den 5. mars 2006. Det var et Sør NSW derby. Sydney FC fikk hjemmebane fordel etter å ha slått Adelaide United over 2 semifinalekamper. Sydney FC skulle til slutt få æren av å bli kronet som den første A-League Grand final-mestere.
Veien til finalen
Disse kampene inkludert finalen ble spilt i perioden 10. februar 2006 til 5. mars 2006 Liten semifinale kamp spilles som et hjemme-borte oppgjør og her møttes Newcastle Jets som ble nr 4 i A-League mot Central Coast Mariners som ble nr 3 i serien. Her vant CCM 2-1 sammenlagt (1-0 og 1-1), og gikk videre til den foreløpige finalen mot taperen av kampen mellom nr 1 og nr 2 i serien som ble spilt mellom Sydney FC og Adelaide United. Her ble det også spilt hjemme-borte kamper hvor Sydney vant 4-3 sammenlagt (2-2 og 2-1). Noe som ga Sydney plass i Grand final, noe også vinneren av den foreløpige finalen ville få. Den ble spilt mellom Central Coast Mariners og Adelaide United som endte 1-0 til CCM og fikk dermed møte Sydney i Grand final 2006.
Taksameter
Et taksameter (ofte feilaktig kalt «takstameter») er i prinsippet et telleapparat som (i dag) kan registrere både kjørelengde og tid og beregne en pris for en kjørt distanse, basert på en takst (pris per kilometer og/eller tidsenhet), som oftest i forbindelse med et kjøreoppdrag i en drosje.
Moderne taksametere er elektroniske telleinnretninger med stor nøyaktighet. De er gjerne utstyrt med både skriver og betalingsterminal, og kan dessuten ha innebygd GPS og annen kommunikasjon (radio, video m.m.). Det var imidlertid tyskeren Wilhelm Bruhn som oppfant det første taksametret i 1891. Dette var mekanisk drevet og ble gjerne festet på utsiden av «drosjen», som på den tiden som oftest besto av hest og vogn. Derav navnet «taxicab» (av taxa). Taksameteret kom altså før den motoriserte drosjebilen, som derfor mange steder kalles for taxi. Bensindrevne drosjer gjorde sitt inntog i Paris i 1899, London i 1903 og New York i 1907.
Taksameteret ble oppfunnet for å unngå at kundene ble lurt. Allikevel har juks med taksametere blitt et stort problem for næringen mange steder i verden, også i Norge. Myndighetene har derfor gradvis økt kravene til både taksametrenes nøyaktighet og mulighetene til å drive uærlig.
Etymologi
Ordet «taksameter» kommer fra tysk Taxameter, et nydannet ord bestående av latin taxa, «vurdering», og tysk meter, «meter». Gjennom fransk taximètre kommer også ordet taxi.
Norske taksameterkrav
I Norge har taksameterjuks gitt seg utslag i nye og mye strengere krav til taksametere, jf. forskrift om krav til taksametre fastsatt av Justervesenet 1. oktober 2009 med hjemmel i lov av 26. januar 2007 nr. 4 om målenheter, måling og normaltid §§ 7, 8, 10, 12, 13, 15, 19 og 30 og forskrift 20. desember 2007 nr. 1723 om målenheter og måling §§ 1-2, 5-1 og 5-2. jf. EØS-avtalen vedlegg II kap. IX nr. 27b (Europaparlaments- og rådsdirektiv 2004/22/EF om måleinstrumenter). Forskriften trådte i kraft 1. januar 2010.
I praksis vil den nye ordningen avstedkomme justerplikt på alle taksametere som er anskaffet etter at forskriften trådte i kraft. Taksametre som selges må derfor oppfylle kravene i forskriften. Taksametere som er anskaffet før 1. januar 2010 må innen 1. januar 2012 tilfredsstille de nye kravene. Forskriften setter dessuten krav til visse typer tilleggsinnretninger. Blant annet må betalingsterminal (som er alminnelig i Norge) som skal benyttes være tilkoblet taksameteret.
Daly Santana
Daly Santana (født 19. februar 1995) er en puertoricansk volleyballspiller.
Minesweeper
Minesweeper, noen ganger kalt minesveiper på norsk, er et enspiller-videospill. Målet med spillet er å få vekk minene i et minefelt uten at de sprenger. Den aller første versjonen av det ble programmert av Ian Andrew, og het «Mined-Out».
Office de radiodiffusion-télévision française
Office de radiodiffusion-télévision française (ORTF) (norsk oversettelse: Byrået for fransk radio- og tv-kringkasting) var Frankrikes statlige organisasjon for allmennkringkasting fra 1964 til 1975. ORTF drev tre tv-kanaler og flere radiokanaler frem til organisasjonen ble oppløst 31. desember 1974. I stedet ble ORTF delt inn i fem ulike kringkastingsselskaper, etter et politisk ønske om økt konkurranse i kringkastingssektoren.
Bakgrunn
ORTF var det fjerde statlige kringkastingsselskapet rekken og ble etablert 27. juni 1964 som erstatter for Radiodiffusion-télévision française (RTF) fra 9. februar 1949. De to første selskapene var Radiodiffusion française (RDF) fra 23. mars 1945 og Radiodiffusion nationale (RN) etablert 29. juli 1939.
Det nye ORTF var ikke like tett bundet til den franske stat som RTF – som blant annet måtte få sine budsjetter og investeringsplaner godkjent av informasjonsministeren og finansministeren. Selv om ORTF hadde en uavhengig rolle av staten, var det likevel en viss kontroll fra landets regjering, blant annet på nyhetssendinger.
ORTF beholdt kringkastingsmonopolet i Frankrike, men opplevde hard konkurranse fra såkalte periferi-stasjoner – franskspråklige radiokanaler rettet mot det franske publikummet, men som sendte fra nabolandene via langbølge. Noen av disse periferi-stasjonene var Radio Monte Carlo (RMC) fra Monaco, Radio Luxembourg fra Luxembourg og Europe 1 fra Tyskland.
Kanaltilbud
ORTF drev tre riksdekkende radiokanaler og tre riksdekkende tv-kanaler:
Radio
ORTF drev tre riksdekkende radiokanaler I tillegg drev ORTF 13 regionale radiokanaler og 10 regionale musikkanaler. ORTF hadde også åtte radiokanaler i oversjøiske besittelser som Guadeloupe, Tahiti, Martinique og Fransk Guyana.
Den franske tv-revolusjon
For å skape mer konkurranse på det franske radio- og fjernsynsmarkedet, vedtok franske myndigheter å oppløse ORTF og i stedet dele organisasjonen inn i syv nye selskaper fra og med 1975. Vedtaket skapte stor oppmerksomhet i Frankrike og førte til at de tre offentlige tv-kanalene nå plutselig ble konkurrenter. I 1988 ble landets førstekanal, TF1, privatisert og har i dag ingen forretningsmessig forbindelse til de offentlige franske tv-kanalene.
Medlemskapet i Den europeiske kringkastingsunion
I 1950 hadde ORTFs forløper, RTF, vært bland 23 kringkastere som grunnla Den europeiske kringkastingsunion (EBU). Da ORTF ble oppløst i 1974, ble det franske EBU-medlemskapet overført til senderselskapet TDF, mens TF1 ble Frankrikes andre EBU-medlem. Antenne 2, France Régions 3 og Radio France hadde partnerstatus i EBU, men ble fullverdige medlemmer i 1982.
I 1983 ble de offentlige franske kringkasternes EBU-medlemskap overført til fellesorganisasjonen Organisme français de radiodiffusion et de télévision (OFRT). OFRT forvaltet EBU-medlemskapene og var bindeleddet mellom EBU og de offentlige kringkasterne i Frankrike. I 1992 ble OFRT avløst av Groupement des Radiodiffuseurs Français de l’UER (GRF) som fremdeles forvalter de offentlige kanalenes EBU-medlemskap.
Pyrrhulini
Pyrrhulini (dompaper og nære slektninger) er én av fem tribus i underfamilien Carduelinae, som inngår som én av tre underfamilier i finkefamilien (Fringillidae). Tribuset inkluderer ni slekter med tilsammen 23 arter av dompap-lignende finkefugler, noe som også er grunnlaget for det vitenskapelige navnet på denne gruppen. Seks av de ni slektene er monotypiske. Artene finnes i Eurasia, Nord-Amerika og Afrika.
Artene karakteriseres av et relativt stort hode med et kort og kraftig nebb, der overnebbet er typisk lett nedoverkrummet mot tuppen. Fjærdrakten er variert, men fuglene har gjerne sort hette og hannene er typisk mer praktfullt utfarget enn hunnene.
NM i svømming langbane 2023
NM i svømming langbane 2023 ble arrangert utendørs i Kongstenanlegget i Fredrikstad 1.-4. juli 2023. Arrangør var Kongstensvømmerne.
Kongepokalen for menn ble vunnet av Henrik Christiansen. Kongepokalen for kvinner ble vunnet av Eva Kummen.
Nybyen
Nybyen er en bosetning mot sør for Longyearbyen, innerst i Longyeardalen på Spitsbergen. Nybyen ble oppført etter krigen for arbeidere i gruve 2B.
EM i basketball for kvinner 1950
EM i basketball for kvinner 1950 (europamesterskapet i basketball for kvinner) ble arrangert i Budapest i Ungarn i 1950.
Ratfor
Ratfor, en forkortelse for Rational Fortran, er et programmeringsspråk som er implementert som en preprosessor for Fortran66. Den sørger for kontrollstrukturer innenfor strukturert programmering som erstatter Goto og nummererte setninger.
Pierre Joseph Bonnaterre
Pierre Joseph Bonnaterre (født 1752 i Aveyron, død 20. september 1804) var en fransk prest og naturforsker. Han var en av bidragsyterne til encyclopedien Tableau encyclopédique et méthodique, der han skrev om hvaler, fugler, krypdyr, amfibier, fisk og insekter.
Lisa Naughton
Lisa Naughton (født 2. april 1963) er en australsk landhockeyspiller.
ANTI-
ANTI- er et plateselskap som ble stiftet i 1999. ANTI- er et søsterselskap av Epitaph Records.
Lisa Naughton
Hun representerte Australia under Sommer-OL 1992 i Barcelona, hvor laget hennes ble nummer 5.
Alexandra Oquendo
Alexandra Oquendo (født 3. februar 1984) er en puertoricansk volleyballspiller.
Hun representerte Puerto Rico under Sommer-OL 2016 i Rio de Janeiro, der hun endte på ellevteplass med det puertoricanske landslaget.
Friidrett under Sommer-OL 1900 – Tresteg uten tilløp menn
Tresteg uten tilløp for menn var en av sju hoppøvelser i friidrett under OL 1900 i Paris. Det var første gangen tresteg uten tilløp var med på det olympiske programmet. Ti deltakere fra fire nasjoner deltok i konkurranse som ble avviklet 16. juli 1900.
Sunday Uti
Sunday Uti (født 23. oktober 1962) er en nigeriansk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble nummer 6 på 400 meter.
Chen Zui
Chen Zui (kinesisk: 沈醉, pinyin: Chén Zuì; født 3. juni 1914 i Xiangtan i Hunan i Kina, død 18. mars 1996 i Beijing) var en kinesisk Kuomintang-general og spionasjesjef ved Byrået for etterforskning og statistikk (kinesisk: 國民政府軍事委員會調查統計局, pinyin: Guómín zhèngfǔ jūnshì wěiyuánhuì diàochá tǒngjìjú). Han hadde en fremtredende rolle i den kinesiske borgerkrig i kampene mot kommunistene. Han ble tatt til fange av Lu Han som gikk over til kommunistene i 1949 og satt så i fengsel i tolv år, inntil han fikk amnesti sammen med anrdre tidligere Kuomintang-generaler som Du Yuming, Song Xilian, Wang Yaowu og Chen Changjie.
Etter løslatelsen skrev han en rekke memoarer og historiske arbeider. Han døde i 1996 i Beijing.
Jevgenij Zagorulko
Jevgenij Petrovitsj Zagorulko (russisk: Eвгений Петрович Загорулько, født 26. august 1942 i Tyrmo i Verkhnebureinskij rajon i Khabarovsk kraj i RSFSR i Sovjetunionen, død 3. april 2021 i Russland) var en russisk trener av høydehoppere.
Biografi
Zagorulko var tilknyttet det IAAF-akkrediterte senteret ATC Sotsji der Rodion Gataullin var sportsdirektør. Han trente Andrej Silnov, Ivan Ukhov, Tamara Bykova, Jelena Jelesina, Sergej Kljugin, Vjatsjeslav Voronin, Anna Tsjitsjerova, Jelena Slesarenko, og Aleksandr Sjustov. Noen av hans idrettsfolk byttet trener senere, som Ivan Ukhov som byttet til Sergej Kljugin ca januar 2009.
Zagorulko døde 3. april 2021 i en alder av 78 år. Han hadde tidligere hatt kreft, og ble innlagt på sykehus med covid-19 den. april 2021.
University of Texas at El Paso
University of Texas at El Paso (UTEP) er et amerikansk statsuniversitet tilhørende utdanningssystemet University of Texas System. Skolen ligger i grensebyen El Paso ved Rio Grandes elvebredder. Skolen ble etablert i 1914 som The Texas State School of Mines and Metallurgy og en gruvegang finnes fortsatt i ørkenklippene som ligger innenfor skolens kampus. I 1949 ble navnet endret til Texas Western College og ble The University of Texas at El Paso i 1967. Høsten 2011 signerte skolen 22 640 studenter.
UTEP er USAs største universitet der meksikansk-amerikanere utgjør flertallet, rundt 75 %. Innen denne gruppen er det det eneste universitet som er klassifisert som RU/H, Research Universities (høy forskningsaktivitet) av Carnegie Foundation.
Skolen kjennetegnes av arkitekturen på kampusbygningene som er inspirert av den bhutanske stilen dzong.
Videre har skolen mye sportshistorie og var den første sørstatsskole som la til rette for universitetssport og per 2012 fortsatt den eneste skolen fra Texas som har vunnet NCAAs baskeballmesterskap for menn. Den seieren kom i 1966, og skolen stilte da som første amerikanske universitet med kun afroamerikanske spillere. Hendelsen er gjengitt i Walt Disney Pictures' film Glory Road fra 2006. Internasjonalt har UTEP anerkjennelse som skolen til lengdehopplegenden Bob Beamon, og skolens historie fra friidrett er preget av internasjonale utøvere.
Norske alumni fra UTEP
En rekke idrettsutøvere fra Norge står som alumni fra universitetet:
Bruce Frayne
Bruce Frayne (født 24. januar 1958) er en australsk tidligere friidrettsutøver som spesialiserte seg i sprintløp.
Han representerte landet sitt under Sommer-OL 1984 i Los Angeles, der han ble utslått i semifinalen på 400 meter.
Orienteringsklubben Sør
Orienteringsklubben Sør (også OK-Sør; stiftet 6. januar 1978) er en orienteringsklubb fra Kristiansand, med tilholdssted i byens østre del – primært bydelene Randesund og Tveit. Klubben har fokus på breddeidrett, med 100–150 medlemmer i alle aldersgrupper.
Klubben arrangerer flere orienteringsløp. Arrangør av Sørløpene siden 1982, et todagers løp som på det meste hadde 1,200 deltakere. Hvert fjerde år arrangerer klubben Sørlandsgaloppen, sammen med flere andre klubber i Vest-Agder. De arrangerer også et tradsisjonrikt løp andre juledag, samt Gildesprinten med ca. 400 elever fra skolene i nærområdet.
Forekomster i mesterskap
Klubbgrunnlegger Egil Johansen representerte klubben fra 1978 til 1985 og tok i den perioden tre VM-medaljer (to gull og ett sølv), samt ni NM-medaljer (fire gull, tre sølv og to bronse).
Alette Scavenius
Alette Karine Brønnum Scavenius (født 24. mars 1952) er en dansk teaterhistoriker, mag.art. i teatervitenskap, forfatter, forskningsbibliotekar og leder av Dramatisk Bibliotek ved Det Kongelige Bibliotek i årene 2012–2017. Hun er datter av godseier, kammerherre, hoffjegermester, oberstløytnant Carl Christian Brønnum Scavenius og kammerherreinne Birte Elsebe Sehestedt Juul, født Rist. Hun er søster til kunsthistorikeren Bente Scavenius, og gift med tegneren Per Marquard Otzen.
Tokammersystem
Tokammersystem er et politisk system der et lands parlament er delt i to kamre, et overhus (førstekammer) og et underhus (andrekammer).
Norge hadde inntil 2009 et «semi-tokammersystem», der ett kammer, Stortinget, etter valget konstituerer seg i Odelstinget og Lagtinget.
Etter kommunismens fall gikk flere land over til et tokammersystem, blant annet Polen.
Johann Adam von Ickstatt
Johann Adam Freiherr von Ickstatt (født 6. januar 1702 i Vockenhausen, idag en del av Eppstein, død 17. august 1766 i Waldsassen) var en professor og direktør ved Universitetet i Ingolstadt. Han var en forsvarer av opplysningstidens ideer og regnes som grunnleggeren av den bayerske realskole.
ABC 80
ABC 80 (Advanced BASIC Computer 80) var en 8-biters hjemmedatamaskin utviklet av det svenske selskapet Dataindustrier AB (DIAB) og først produsert av Scandia Metric, senere av Luxor AB i Motala i Sverige. Datamaskinen ble introdusert på markedet i august 1978.
ABC 80 var populær i Sverige takket være all den svenskspråklige programvaren som var tilgjengelig, samt den sterke BASIC-dialekten. Den kunne likevel ikke stå mot senere datamaskiner med fargegrafikk og bedre lyd, selv da det etterhvert kom en billigere utgave som kunne kobles til et fjernsyn istedenfor en monitor.